Hoorn (Nôord-Holland)

Hoorn is e stad en gemeente in 't noordwestn van Holland in de provinsje Nôord-Holland. 't Is de grotste stad en officieuzn hoofdstad van de regio West-Friesland. Hoorn ligt an 't Markermeer, 20 kilometer ten oosten van Alkmoar en 35 kilometer ten noordn van Amsterdam. 't Is de derde dichtstbevolkte gemeente van Nôord-Holland achter Haarlem en Amsterdam. Buytn de stad Hoorn omvat de gemeente de  dorpn Blokker en Zwaag, en ook deeln van de gehuchtn De Bangert, De Hulk en Munnickaij. Der weunn oungeveer 75.000 menschn in de gemêente en oungeveer 53.000 menschn in de stad (2023).

Hoorn is in Holland bekend vo zyn ryke geschiedenisse. De stad verwierf in 1357 stadsrechtn en floreerde binst de Goedn Eeuwe. In die periode oentwikkelde Hoorn hem toet e welvoarnde hoavnstad met één van de zes koamers van de Verenigde Oost-Indische Compagnie (VOC). Teegn 't ende van d' achttienste eeuwe begost 't wel assan moa moeilyker te komn vo te bluyvn concurreern met Amsterdam. Uytendelyk verloor 't zyn functie van hoavnstad en 't wierd e regionoal commercecenter die surtout de klèindere dorpn van West-Friesland bedient. Den dag van vandoage  is Hoorn e stad mè moderne weunwykn en 'n historisch stadscenter. Koap Hoorn en de Hoorn-eylandn zyn noa de stad vernoemd. 

Beziënsweirdigheedn
Hoorn telt ca. 383 ryksmonumentn, e goeie 400 gemeentelyke monumentn en e deel oorlogsmonumentn
 Oosterpoorte, enige overgebleevn stadspoorte van Hoorn
 Hoofdtorre an d' hoavn van de stad 
 Oosterkerke in gotische styl
 Stoatncollege mè 't Westfries Museum 
 De Waag, gebouwd in 1609
 Mariatorre of Kruyttorre, gebouwd in 1508 in loatgotische styl
 Oostereyland, kunstmoatig eyland in d' hoavn, angeleid tusschn 1662 en 1668 
 Julianapark, stadspark geleegn an 't Markermeer

 Externe koppeliengn 
 Plaatsengids
 AlleCijfers

Categorie:Gemêente in Nôord-Holland
Categorie:Plekke in Nôord-Holland
Categorie:Stad in Olland